# КОМИ РЕСПУБЛИКАЛӦН

# **ОЛАНПАС**

**“Коми Республикаын сьӧмкуд система да сьӧмкуд удж йылысь”**

**Коми Республикаса Оланпасӧ вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2018 вося кӧч тӧлысь 20 лунӧ

**1 статья.** Пыртны“Коми Республикаын сьӧмкуд система да сьӧмкуд удж йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5265 ст.; 2008, 5 №, 197 ст.; 12 №, 730 ст.; 2009, 33 №, 621 ст.; 2010, 17 №, 391 ст.; 37 №, 864 ст.; 2011, 14 №, 329 ст.; 37 №, 991 ст.; 48 №, 1370 ст.; 54 №, 1627 ст.; 2012, 51 №, 1158 ст.; 2013, 11 №, 234 ст.; 18 №, 369 ст.; 37 №, 700 ст.; 2014, 13 №, 203 ст.; 27 №, 511 ст.; 29 №, 565 ст.; 35 №, 732 ст.; 2015, 8 №, 98 ст.; 11 №, 131 ст.; 21 №, 294 ст.; 22 №, 306 ст.; 2016, 10 №, 115 ст.; 17 №, 232 ст.; 237 ст.; 22 №, 340 ст.; 2017, 24 №, 418 ст.; 27 №, 485 ст.; 2018, 7 №, 125 ст.) татшӧм вежсьӧмъяс:

1. 682 статьяын:

1) 1 юкӧнын “Коми Республикаса республиканскӧй сьӧмкуд” кывъяс вежны “республиканскӧй сьӧмкуд” кывъясӧн;

2) 2 юкӧнын:

а) медводдза абзацын “республиканскӧй сьӧмкуд йылысь” кывъяс водзӧ содтыны “локтан финансӧвӧй во да планӧвӧй кадколаст вылӧ” кывъяс;

б) 1 пунктын “дизельнӧй да карбюраторнӧй (инжекторнӧй) двигательяслы моторнӧй мавтас вылӧ, кутшӧмъясӧс вӧчӧны” кывъяс вежны “дизельнӧй да (либӧ) карбюраторнӧй (инжекторнӧй) двигательяслы моторнӧй мавтас вылӧ, кутшӧмӧс вӧчӧны” кывъясӧн;

в) содтыны татшӧм сюрӧса 11 пункт:

“11) туй вылын видзчысянлун йылысь Россия Федерацияса оланпастэчас торкӧмысь сьӧм перйӧмысь (штрапъясысь) республиканскӧй сьӧмкуд чӧжӧслӧн прогнозируйтан йӧрышысь абу этшаджык мындаын;”;

г) 2 пунктса “к” пунктулын “сьӧкыд да (либӧ) вывті гырысь транспорт средствоӧн ветлан” кывъяс вежны “вывті гырысь да сьӧкыд грузъяс новлӧдлан” кывъясӧн.

2. 77 статьяӧ содтыны содтыны татшӧм сюрӧса 7 юкӧн:

“7. Россия Федерацияса сьӧмкуд кодекслӧн 2422 статьяса 3 пунктлысь положениеяс збыльмӧдӧм могысь республиканскӧй сьӧмкуд сьӧмӧн медшӧр вӧдитчысь быд квартал отчётнӧй квартал бӧрын мунысь тӧлысьлӧн 15 лунӧдз кадколастӧ сетӧ Коми Республикаса сьӧм овмӧс министерствоӧ вӧчӧм действиеяс йылысь, кутшӧмъясӧс веськӧдӧма Коми Республикаӧн регресс инӧд збыльмӧдӧм вылӧ, либӧ регресс пӧрадокын сьӧм перйӧм йылысь иск сетӧм вылӧ подувъяс абутӧмлун йылысь юӧр форма серти, кутшӧмӧс урчитӧма индӧм Министерствоӧн.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпаслӧн 1 статьяса 1 пунктлӧн 2 пунктувса “в” пунктув кындзи, мый вынсялӧ 2019 вося тӧвшӧр тӧлысь 1 лунсянь.

Коми Республикаса Юралысь С.А. Гапликов

Сыктывкар

2018 вося кӧч тӧлысь 26 лун

63-РЗ №